Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 937

4. Az ismeretanyag differenciálása VIZSGASZINTEK TÉMÁK Középszint Emelt szint 4.1. Lényegkiemelés Képes legyen az ismeretanyag legfontosabb elemeit bemutatni. Legyen képes a bemutatás terjedelmi (idő) korlátait betartani. Legyen képes a kritikus gondolkodásra: a lényeges és a kevésbé lényeges szempontok megkülönböztetésére. Tudja az információkat szétválogatni szakmailag meghatározott szempontok alapján. Legyen képes megfigyelési szempontok kiválasztására. 4.2. Különbségek és azonosságok felismerése Legyen képes a dolgok közös és eltérő tulajdonságainak megállapítására, felsorolására. Tudja a hatásokat és a kölcsönhatásokat felismerni, bemutatni. Legyen képes a tulajdonságok értékelni különböző szempontok szerint. 4.3. Az elvonatkoztatás képessége Rendelkezzen az egy vizsgálat szempontjából a fontos összefüggéseket mutató elemek felismerése képességével. Legyen képes a vizsgálat szempontjából nem fontos elemek és összefüggések felismerésére. Tudjon eseménysorokat bemutatni. Rendelkezzen a rendszerben való gondolkodással, rendszerező képességgel: egy rendszeren belül legyen képes az alrendszerek értelmezésére. Adatokból tudjon táblázatokat, ábrákat, grafikonokat készíteni. Legyen képes az ábrákból, grafikonokból adatok felismerése és egyszerűbb értelmezése. Legyen képes a konkrét példákból az általános következtetés megfogalmazására. Az általános következtetés lapján tudjon konkrét példákat felsorolni. Legyen képes a tények és törvényszerűségek közötti összefüggések felismerésére. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes